Downloaded from YTS.MX
Official YIFY movies site: YTS.MX
-Πού είναι ο Τζακ; -Θα έρθει.
Θα έρθει.
ΞΥΠΝΑ, ΣΙΚΑΓΟ ΜΕ ΤΟΝ ΤΖΑΚ ΚΑΙ ΤΗ ΜΑΓΚΙ
Καλή σας μέρα. Ευχαριστούμε που συντονιστήκατε
στη νούμερο ένα πρωινή εκπομπή του Σικάγο.
Είμαι ο εκθαμβωτικός Τζακ Ρούσο.
Και απέναντί μου έχω την πανέμορφη συνεργάτιδά μου Μάγκι Κουίν.
Έσπασε η φωνή σου;
Έφτασες στην εφηβεία στον αέρα;
Ούτε 30 δεύτερα δεν πέρασαν, και με κοιτάς ήδη στραβά.
Νέο ρεκόρ.
Δεν ξέρω αν το ξέρεις,
αλλά σήμερα είναι 26 Δεκεμβρίου, μία μέρα μετά τα Χριστούγεννα.
Ο πονοκέφαλός μου κι εγώ το ξέρουμε καλά.
Τραγουδούσες για την οικογένειά σου μέχρι τις πρώτες πρωινές ώρες;
Το πιστεύετε ότι αρνείται να παίξει ζωντανά στον αέρα;
Ξέρεις ότι με πιάνει τρακ. Εσύ πώς πέρασες τα Χριστούγεννα;
Καλά. Ευχαριστώ που ρωτάς. Άνοιξα δώρα με τον μπαμπά και την αδερφή μου.
Ετοιμάσαμε ένα υπέροχο πρωινό και φτιάξαμε χιονάνθρωπο έξω.
Ακούγεται σαν χριστουγεννιάτικη ταινία. Ζηλεύω.
Εσύ πώς πέρασες; Άρεσε στη μαμά σου η γάστρα που βρήκα;
Ακούει η μαμά. Νομίζει ότι τη διάλεξα εγώ.
Η μαμά σου ξέρει ότι διαλέγω τα δώρα σου από τα 15 μας.
-Μου στέλνει κι ευχαριστήρια κάρτα. -Τι; Σοβαρά;
Προδοσία. Του χρόνου θα πάρει μπαταρίες.
Η αλήθεια είναι ότι αδημονώ πιο πολύ για απόψε.
Ανυπομονώ να δοκιμάσω τα γλυκά της αδερφής σου.
Όπως ξέρετε, στις 26 Δεκεμβρίου
οι οικογένειές μας κάνουν ένα τραπέζι μετά τα Χριστούγεννα στο Μαγκνόλια,
που ανήκει στους πατέρες μας.
Το θέμα είναι ότι είμαι έτοιμος για μάσα.
-Θα φέρεις τη Σερίνα; -Ούτε σαλάτα δεν θα φέρω.
Ωραία. Τι κύριος.
Βγαίνουμε τρεις μήνες. Δεν θέλω να την τρομάξω.
Εσύ θα φέρεις τον Χάντερ;
-Δεν θέλω να βιαστούμε. -Βλέπεις;
-Φοβάσαι όσο κι εγώ. -Όχι, δεν φοβάμαι!
Απλώς… περιμένω την κατάλληλη στιγμή.
Βγαίνετε έξι μήνες. Πότε είναι η κατάλληλη στιγμή;
Ακροατές, ποια είναι η γνώμη σας;
Θα έλεγα…
ότι στους εννιά μήνες είναι καλά.
Χρονοτριβείς.
Έχουμε την πρώτη μας κλήση.
Είσαι στον αέρα με τη Μάγκι και τον Τζακ.
Τζακ!
-Τι κάνεις; -Κοιμήθηκα αργά. Δεν έφερα φαΐ.
Το ξέρω. Σε κάλυψα.
-Τι είναι αυτό; -Κέικ απ' το χριστουγεννιάτικο πάρτι.
Όχι! Είναι μίας βδομάδας!
Ναι, αλλά είναι κέικ.
Έφερα αποφάγια απ' το χριστουγεννιάτικο τραπέζι.
Τέλεια!
Τα τηλέφωνα πήραν φωτιά σήμερα.
Η γνωριμία της οικογένειας προκάλεσε έντονη συζήτηση.
Νόμιζα ότι μόνο εγώ ήθελα να το αποφύγω.
Κι εσύ, φυσικά.
Δεν αποφεύγω τίποτα. Ο Χάντερ θα τους γνωρίσει κάποια στιγμή.
Θα τον φάνε ζωντανό.
Εσύ τον αντιπαθείς, αλλά θα τον συμπαθήσουν.
Τον συμπαθώ.
-Απλώς… -Τι;
Φοράει πολλά αμάνικα πουλόβερ.
-Σοβαρά; Αυτό είναι όλο; -Είναι ανησυχητικό.
Νομίζω ότι κρύβει ένα βαθύ σκοτεινό μυστικό.
Είσαι σαν τον μπαμπά.
Πάντα βρίσκεις κάποιον λόγο να αντιπαθήσεις όποιον σου γνωρίζω.
Ή δεν βρίσκουν αυτοί λόγο να τους συμπαθήσω.
-Ωραία εκπομπή. -Ευχαριστούμε, Ντεμπ.
-Θες μπισκότο; -Δεν θα πω όχι.
-Καλά νούμερα; -Τέλεια νούμερα.
Τουίταραν σαν τρελοί τις δικές τους ιστορίες.
Το χάσταγκ "Ξύπνα, Σικάγο" κάνει τρέντινγκ.
-Τέλεια. -Πήρε ο Τζαντ Κρόφορντ απ' το Satellite.
-Απ' το Satellite Radio; -Τι είπαν;
Ότι θέλουν να κάνουν το Ξύπνα, Σικάγο…
εκπομπή εθνικής εμβέλειας!
Πλάκα κάνεις.
Είναι φάρσα; Όπως τότε που είπες ότι η Μάντι Μουρ ζήτησε να βγούμε;
Ναι, ήταν ωραία μέρα.
Ξέχνα το. Είναι υπέροχα νέα.
Ναι. Θα κάνουν μια δοκιμή τις επόμενες πέντε μέρες
για να δουν αν αρέσετε στο κοινό τους.
Αλήθεια; Είναι απίστευτο!
-Έχω μείνει άφωνη. -Πρώτη φορά.
Έχετε μοναδική χημεία.
Ήρθε η ώρα να μάθει όλη η χώρα
ότι η εκπομπή σας είναι φοβερή. Απλά.
Ευχαριστούμε. Όπως και να 'χει, είσαι η παραγωγός μας.
-Θα 'ρθεις μαζί μας. -Ναι.
Τότε, πρέπει να αξιοποιήσουμε τις επόμενες πέντε μέρες.
Μπράβο.
-Μαγκς, θα μας ακούει όλη η χώρα! -Θα έχουμε απήχηση.
-Όπως θέλαμε πάντα. -Από την εκπομπή μας στο λύκειο.
Διάλειμμα με τη Μάγκι και τον Τζακ.
Πρέπει να κάνουμε τη χειραψία των κολλητών.
Όχι, Τζακ.
Είναι η χειραψία μας. Από τότε που γίναμε κολλητοί.
Ντρέπεσαι; Έλα.
Αφοσίωση, πάθος, προσωπικότητα!
Τζακ και Μάγκι για πάντα. Ναι!
Δεμένοι.
Γεια. Ενοχλώ;
Χάντερ! Νωρίς ήρθες.
-Είναι πρόβλημα; -Όχι, φυσικά και όχι.
-Ωραίο πουλόβερ. Πού το βρήκες; -Στο εμπορικό κέντρο.
-Τα έχουν σε προσφορά… -Πάμε.
Θα γυρίσω σε μία ώρα.
Γεια.
Δεν θα κρατήσει.
Λοιπόν, θ' αρχίσουμε να κάνουμε δοκιμαστικές εκπομπές
από αύριο.
Αυτό είναι υπέροχο.
Τι τρέχει;
Όχι, άκουσα… την εκπομπή το πρωί.
Και φάνηκε να κοροϊδεύετε το ότι η Σερίνα κι εγώ δεν είμαστε καλεσμένοι απόψε.
Όχι. Υπερβάλλουμε στην εκπομπή.
Θέλω να γνωρίσεις την οικογένεια Ρούσο-Κουίν, αλλά εν καιρώ.
Σε προειδοποιώ όμως,
είναι τρελοί.
Γιατί να μη γνωρίσω τον πατέρα και την αδερφή σου;
Τι σχέση έχουν οι Ρούσο μ' εμάς;
Οι μπαμπάδες μας πάνε πακέτο. Τα κάνουμε όλα μαζί.
Δεν είμαστε συγγενείς εξ αίματος, αλλά είμαστε οικογένεια.
Δηλαδή αν καταλήξουμε μαζί…
θες να πεις ότι θα περνάμε τις γιορτές με την οικογένεια του Τζακ κάθε φορά;
Έχει να κάνει με τον Τζακ, έτσι;
Ανταλλάσσετε συνέχεια μηνύματα,
έχετε τα αστεία σας,
έχετε μια μυστική χειραψία.
Είναι λίγο περίεργο.
Χάντερ, όπως σου είπα, με τον Τζακ γνωριζόμαστε μια ζωή.
Αν ήταν να συμβεί κάτι, θα είχε συμβεί ήδη.
Είμαστε απλώς φίλοι. Σου το υπόσχομαι.
Είχες ποτέ…
αισθήματα γι' αυτόν;
Όχι.
Φυσικά και όχι.
Εντάξει.
Ωραίο πουλόβερ.
Είσαι πολύ γοητευτικός.
Μοιάζεις σαν τον Σούπερμαν. Τον γουστάρω.
Ανυπομονείς να τους το πεις;
Ναι, ο μπαμπάς θα νιώσει τόσο περήφανος,
που θ' ανοίξει το Chateau Baptiste του 1967.
Θα επισκίαζε το ροζέ μου του 2019. Δεν θα τολμούσε.
Είσαι καλά;
Τρέχει κάτι;
Ο Χάντερ κι εγώ είχαμε μια περίεργη συζήτηση.
-Για ποιο πράγμα; -Για το ότι δεν τον κάλεσα απόψε.
Κι εσύ; Η Σερίνα δεν εντυπωσιάστηκε απ' την εκπομπή.
Μ' έβαλε να υποσχεθώ ότι θα την καλέσω του χρόνου.
Άρα το βλέπετε μακροπρόθεσμα.
Πρώτη φορά.
Ποιος ξέρει;
Γι' αυτό είσαι πάντα ελεύθερος.
Τι; Είμαι ρεαλιστής.
Γεια.
Γιε μου!
Μπαμπά…
Σε είδα χθες.
-Μάργκαρετ. Είσαι πανέμορφη, όπως πάντα. -Γεια. Ευχαριστώ πολύ.
-Μάγκι! -Γεια, μπαμπά.
Ευχαριστώ.
Ενδιαφέρουσα εκπομπή σήμερα.
Γιατί λέτε ότι φοβάστε να μας γνωρίσετε τους συντρόφους σας;
Θυμάσαι όταν έφερα τον Μπόμπι Μέρθο σπίτι;
Απ' την ανάκριση, του έκατσε το φαΐ στον λαιμό.
-Μάλλον κάνει ακόμη ψυχοθεραπεία. -Ήταν ωραίο τραπέζι.
Ο Μπόμπι ήταν ηλίθιος.
-Ήταν οπαδός των Ρεντ Σοξ. -Ήταν από τη Βοστόνη.
-Γεια σου, μαμά. -Γεια σου, γλυκέ μου.
Το βάζεις στο τραπέζι;
Έχει πατάτες ή είναι μόνο βούτυρο;
-Τους ρώτησες για την εκπομπή; -Έλα τώρα.
Μην το παίρνεις προσωπικά.
Ίσως αν μας σύστηνες κάποια κοπέλα σου,
θα έβλεπες ότι μπορούμε να είμαστε φρόνιμοι.
Εγώ όχι, Μπαρμπ.
-Μάγκι! -Γεια.
Μ' άρεσε πολύ η γάστρα.
Πολύ καλή επιλογή.
Χαίρομαι που σ' άρεσε.
Προδοσία. Εντάξει;
Να τοι.
Είχε απίστευτη κίνηση.
Τι κάνει ο αγαπημένος μου εγγονός;
Καλά, παππού.
Απ' το ένα έως το δέκα, πώς τα πήγε ο Αϊ-Βασίλης φέτος;
-Οχτώμισι. -Μια χαρά.
Καλύτερα από πέρσι.
-Αγκάλιασε τη θεία σου. -Γεια.
Ακούσατε την εκπομπή τους το πρωί;
Όχι. Τι έγινε;
-Να σε ρωτήσω κάτι. -Ναι.
Πώς ήταν όταν μας γνώρισες πρώτη φορά;
Μη μου το θυμίζεις.
Το Γαμπρός της Συμφοράς ήταν σαν ντοκιμαντέρ.
Σ' εμένα μιλάς;
Ακούστε.
Η Μάγκι κι εγώ έχουμε πολύ καλά νέα.
Άσε με να μαντέψω.
Αποφάσισες να πουλήσεις τις κάρτες μπέιζμπολ
για να αδειάσω τη σοφίτα.
Όχι. Αυτές οι κάρτες είναι επένδυση.
Είναι κάτι καλύτερο.
Η εκπομπή θα εκπέμπεται σ' όλη τη χώρα
στον Satellite Radio από αύριο!
Ο Τζάκσον και η Μάργκαρετ θα γίνουν διάσημοι!
-Η υπόθεση σηκώνει… -Να το.
-Ομαδική αγκαλιά. -Τι;
Ελάτε.
Ομαδική αγκαλιά!
Ορίστε. Χρόνια πολλά.
-Θέλετε σάλτσα; -Ναι.
Μάγκι, θες κράνμπερι;
Είναι πεντανόστιμο!
Ξεπεράσατε τους εαυτούς σας.
-Συμφωνώ. -Ευχαριστώ.
-Τα εύσημα πάνε στη γυναίκα μου. -Ευχαριστώ, γλυκέ μου.
Μου λείπει η γέμιση της γιαγιάς.
Κι εμένα. Η γέμισή της ήταν πάντα η καλύτερη.
Ήταν αξεπέραστη, αλλά το πνεύμα της είναι πάντα μαζί μας.
Πώς πάει η πώληση των εισιτηρίων για το πάρτι της παραμονής;
Τι τρέχει;
Ας μη μιλάμε για δουλειές στο τραπέζι.
Σ' αρέσει να μιλάς για δουλειές.
Ο κόσμος είναι ακόμα σε χριστουγεννιάτικη φάση.
Θα πουλήσουμε περισσότερα.
Παλιά ξεπουλιούνταν σε μια μέρα.
Δυστυχώς οι καιροί αλλάζουν.
Θα 'πρεπε ν' ανησυχούμε;
Όχι βέβαια. Σας παρακαλώ, ας απολαύσουμε αυτό το υπέροχο τραπέζι.
Μου δίνεις τις πατάτες, σε παρακαλώ;
Μου δίνεις τη γαλοπούλα; Ή το πιάτο σου. Είναι 20 κιλά. Θα μου φύγει η μέση.
Του το δίνεις;
ΜΑΓΚΝΟΛΙΑ ΖΩΝΤΑΝΗ ΤΖΑΖ
Γεια, μπαμπά.
Σας ευχαριστώ πολύ που μας δώσατε υλικό για την εκπομπή.
Αμάντα, ευχαριστώ για τα γλυκά. Ήταν τέλεια.
Ευχαριστώ. Ήταν συνταγή της μαμάς.
Βοήθησα κι εγώ.
Γι' αυτό βγήκαν τόσο τέλεια.
-Γεια σας. -Γεια.
-Τα λέμε. -Γεια. Καλό δρόμο.
Μπαμπά, τι γίνεται με το μπαρ;
Τι να πω; Φαίνεται πως κανείς δεν θέλει να ακούει ζωντανή τζαζ πια.
Αυτό το μπαρ είναι θρυλικό από τη δεκαετία του '30.
Δεν το ξέρει ο κόσμος; Έχουν παίξει όλοι οι διάσημοι μουσικοί της τζαζ εδώ.
Το ξέρω, γιε μου.
Αλλά…
ίσως είναι το τέλος μιας εποχής.
Σαμ απ' το Σινσινάτι, σ' ακούμε.
Πώς μπορούμε να σε βοηθήσουμε;
Γνώρισα τους γονείς της κοπέλας μου τα Χριστούγεννα.
Από τότε είναι πολύ απόμακρη.
Φοβάμαι ότι δεν με συμπάθησαν.
Αυτό εννοούσα.
Οι γονείς μπαίνουν ανάμεσα στα ζευγάρια.
Πόσο καιρό είστε μαζί;
Περίπου τρεις μήνες.
Τι σου έλεγα; Πολύ νωρίς.
Όταν ξαναδείς τους γονείς της, κάν' τους πολλές ερωτήσεις.
-Άσε να μιλήσουν για τον εαυτό τους. -Ναι.
Και να φέρεσαι στην κόρη τους σαν πριγκίπισσα.
Έτσι θα δουν ότι είσαι κύριος.
Εντάξει. Δεν είναι κακή ιδέα.
Κοίτα, Σαμ…
το να γνωρίζεις τους γονείς είναι σαν να περνάς την πίστα Bowser's Castle.
Αν την περάσεις, τα υπόλοιπα είναι εύκολα. Με πιάνεις;
Ναι. Ευχαριστώ.
Παρακαλώ, φίλε. Καλή τύχη.
Σοβαρά;
-Αυτή είναι η συμβουλή σου; -Δεν είναι όλα περίπλοκα.
Ώρα για διαφημίσεις.
Μην πάτε πουθενά.
Επιστρέφουμε αμέσως.
Είσαι παιδί.
Τι; Είναι καλή συμβουλή.
Σήμερα πήγε τέλεια. Πήραν νέοι ακροατές από παντού.
Ήταν καλή εκπομπή.
Ελπίζω να συμφωνεί ο Κρόφορντ. Καλώς την.
Κάνα νέο από ψηλά;
Τους αρέσαμε;
Δεν ξέρω πώς να σας το πω…
Όχι, δεν τους αρέσαμε.
Όχι. Πλάκα κάνω.
Τους άρεσε πολύ!
Δεν είσαι εντάξει.
Μάλιστα, θέλουν να κάνετε εκπομπή την παραμονή της Πρωτοχρονιάς.
Ζωντανά,
θα γνωρίσετε τη Σερίνα και τον Χάντερ στους δικούς σας.
Θέλουν να τους γνωρίσουμε στους δικούς μας ζωντανά;
-Την παραμονή. -Δεν είναι λίγο προσωπικό;
Δεν νομίζω ότι ο Χάντερ θα συμφωνούσε.
Πέρα απ' την πλάκα, είναι λίγο νωρίς για να κάνω αυτό το βήμα.
Ελάτε, θα σας ακούσει όλη η χώρα.
Θα έχετε εκατομμύρια ακροατές.
Εκτός αν προτιμάτε το τοπικό ράδιο.
Έχει δίκιο. Ίσως είναι η μόνη μας ευκαιρία.
Πού θέλουν να το κάνουμε;
Ψάχνουν έναν χώρο για την παραμονή.
Στάσου. Μπορούμε να το κάνουμε στο Μαγκνόλια.
-Στο Μαγκνόλια; -Θα βοηθήσει τις πωλήσεις.
-Δωρεάν διαφήμιση. -Κερδίζουν όλοι.
Δηλαδή δέχεστε;
-Ας το κάνουμε. -Αυτό που είπε.
Τέλεια. Πάρτε το οκέι από τον Χάντερ και τη Σερίνα σήμερα.
-Θα είναι η καλύτερη Πρωτοχρονιά! -Τέλεια!
Τίποτα δεν μπορεί να χαλάσει τα όνειρά μας!
Εντάξει.
Άσε με.
Τζακ.
-Μάγκι; Τζακ; -Τι κάνετε εδώ;
-Θέλουμε να σας ζητήσουμε κάτι. -Ό,τι θέλετε.
Σε λογικά πλαίσια.
Λοιπόν, τι λέτε;
Το Μαγκνόλια θα μεταδοθεί σε όλη τη χώρα.
Τι λέμε;
Ελάτε τώρα!
Φυσικά και συμφωνούμε!
Είναι υπέροχο!
Σε όλη τη χώρα.
Οι προσευχές μας εισακούστηκαν.
Τέλεια. Θα πούμε στην Ντεμπ ότι συμφωνείτε.
Πρέπει να κατεβάσουμε τα χριστουγεννιάτικα
και να στολίσουμε για την Πρωτοχρονιά.
Πάμε να βρούμε την κούτα με τα πρωτοχρονιάτικα.
Μπαμπά.
Θα είναι όπως παλιά!
-Μ' αρέσει να τους βλέπω ενθουσιασμένους. -Κι εμένα.
-Θα είναι τέλεια. -Ναι.
Αρκεί να συμφωνήσουν η Σερίνα και ο Χάντερ.
Θα τη δω απόψε. Θα σε πάρω μετά.
Τέλεια.
Είναι καλός.
Η μαμά λάτρευε αυτό το τραγούδι.
Χάντερ.
Σε παίρνω όλη μέρα.
Ανησυχώ λίγο.
Τέλος πάντων, έχω σπουδαία νέα. Οπότε…
πάρε με.
Χάντερ.
Πού ήσουν; Είσαι καλά;
Στάσου.
Τι; Σοβαρολογείς;
Ας το συζητήσουμε.
Στάσου. Κάποιος χτυπάει.
Το ξέρω, αλλά ας το συζητήσουμε. Πρέπει…
-Τζακ, τι κάνεις εδώ; -Πρέπει να μιλήσουμε.
Όχι, δεν ξέρω τι γυρεύει εδώ. Ήρθε ξαφνικά.
Χάντερ, δεν σκέφτεσαι λογικά. Ας το συζητήσουμε.
Αυτό ήταν;
Το αποφάσισες…
έτσι απλά;
Είσαι καλά;
Μόλις με χώρισε.
Το κερασάκι στην τούρτα.
Ποιο κερασάκι;
Κι εμένα με χώρισε η Σερίνα.
Αυτό είναι πολύ κακό.
Ναι.
-Τζακ. -Ναι.
Πώς χωρίζεις απ' το τηλέφωνο;
Όλοι ξέρουν ότι στις δύο βδομάδες χωρίζεις με μήνυμα
και στον μήνα χωρίζεις τηλεφωνικώς. Ωρίμασε, Χάντερ.
Ξέχνα το αυτό. Τι θα κάνουμε με την εκπομπή της παραμονής;
-Χρειαζόμαστε ένα σχέδιο. -Αυτό σκέφτεσαι τώρα;
-Ναι! Είναι η ευκαιρία μας. -Είναι σκέτη καταστροφή.
Πρέπει να πάρω την Ντεμπ αμέσως.
Μην πάρεις την Ντεμπ.
Πώς θα κάνουμε την εκπομπή αν δεν έχουμε κάποιον να γνωρίσουμε στους γονείς μας;
Θα προσλάβουμε ηθοποιούς, που θα κάνουν τον Χάντερ και τη Σερίνα.
-Πολύ κακή ιδέα. -Γιατί;
Υπάρχουν φωτογραφίες του Χάντερ στα κοινωνικά δίκτυα.
Σωστά.
Δεν το πιστεύω ότι χώρισα.
Πάλι.
Πώς αλλιώς μπορούμε να κάνουμε την εκπομπή επιτυχία;
Δεν στενοχωριέσαι για τη Σερίνα;
Φυσικά, αλλά δεν ήταν γραφτό μας.
Μπορεί να δίνουμε συμβουλές για σχέσεις,
αλλά δεν το 'χουμε με τις σχέσεις.
Τι σου φαίνεται τόσο αστείο;
Μια φαν έγραψε ότι θα 'πρεπε να τα φτιάξουμε, κι έχει 2.000 λάικ.
Ναι, θέλουν να τα φτιάξουμε από τότε που αρχίσαμε.
-Αυτό είναι. -Τι εννοείς;
Την παραμονή μπορούμε να κάνουμε έκπληξη στους φαν
και να τους πούμε ότι τα φτιάξαμε.
Τι;
Τζακ, όχι!
Σκέψου το.
Οι φαν θα πάθουν πλάκα. Θα γίνει πρώτη είδηση.
Θα κάνουμε καλά νούμερα και θα δείξουμε πόσους φαν έχουμε.
-Δεν θέλει σκέψη. -Είναι τρελό.
Εννοείς ιδιοφυές.
Μιλάς σοβαρά, έτσι;
Satellite Radio, Μάγκι.
-Κι όταν μάθουν ότι είναι ψέμα; -Δεν θα το μάθουν.
Αφού περάσουμε σε εθνικό δίκτυο,
θα πούμε ότι αποφασίσαμε να παραμείνουμε φίλοι.
Όχι, είναι κακή ιδέα.
Μάγκι, με εκπομπή εθνικής εμβέλειας
θα βοηθήσουμε εκατομμύρια ανθρώπους ανά τη χώρα.
Όπως θέλαμε πάντα.
Θα εκδώσουμε βιβλία.
Προτρέχεις λίγο.
Και το Μαγκνόλια το χρειάζεται.
Δεν θέλω να αποδεχτώ το τέλος μιας εποχής.
Είναι τρελό.
Μαγκς, είσαι η καλύτερή μου φίλη.
Δεν θα το έκανα με καμία άλλη.
Πες ναι.
Πες ναι. Έλα.
Πες το, Μάγκι. Για να σ' ακούσω.
Πες το.
Ναι.
Σίγουρα θα το χάψει; Μας ξέρει πολύ καιρό.
Το ξέρω.
Εσύ γουστάρεις συνήθως βιβλιοφάγους, κι εγώ γουστάρω…
-Σέξι και κουλ γκόμενες; -Δεν θα έλεγα αυτό.
Είμαι σέξι και κουλ.
-Το βρίσκεις αστείο; -Όχι.
Απλώς σε ξέρω πολύ καιρό
και δυσκολεύομαι να σε δω έτσι.
Κοίτα ν' αρχίσεις, αλλιώς δεν θα την πείσουμε.
Ίσως θα 'πρεπε…
να φιλιόμαστε όταν έρθει.
Να μας τσακώσει στα πράσα.
Να φιλιόμαστε;
Στο στόμα;
Φυσικά.
Αν δεν πιστέψει ότι είμαστε ζευγάρι, δεν θα μας αφήσει να το κάνουμε.
Εντάξει, αλλά πρώτα θέλω να μυρίσω την ανάσα σου.
-Σοβαρολογείς; -Ναι.
-Λοιπόν; -Πότε έπλυνες τα δόντια σου;
Το πρωί, όπως όλοι.
Ένα πεταχτό φιλάκι.
Φυσικά, δεν είμαι τρελός!
-Είναι τρελή ιδέα. -Έρχεται.
-Έτοιμη; -Είσαι σίγουρος γι' αυτό;
-Φυσικά και όχι. -Εντάξει, πάμε.
Τζακ! Μάγκι!
-Μαμά! Μπαμπά! -Τι κάνετε εδώ;
Τι συμβαίνει;
Ήρθαμε να μιλήσουμε με την Ντεμπ για τις λεπτομέρειες του πάρτι…
Ήταν ιδέα μου ή οι δυο σας…
Φιλιόσασταν!
Στάσου, ναι! Φιλιόντουσαν!
Φιλιόντουσαν; Τι λέτε;
Και η Σερίνα και ο Χάντερ;
-Είναι μεγάλη ιστορία. -Τους χωρίσαμε.
Τι; Θα μου πείτε τι συμβαίνει;
Είναι ερωτευμένοι.
Το ήξερα ότι θα ερχόταν αυτή η μέρα.
Είναι αλήθεια;
Αρνούμαστε τα συναισθήματά μας τόσο καιρό,
που δεν μπορούσαμε να τα αγνοούμε άλλο.
Ναι!
-Αγόρι μου! -Είναι υπέροχο!
Απίστευτο.
Οι ακροατές μας θα πάθουν πλάκα!
Όχι, πρέπει να το κρατήσουμε μυστικό μέχρι το πάρτι.
-Δεν πρέπει να μαθευτεί. -Φυσικά.
Οι φαν θα μείνουν έκπληκτοι.
Πάντα πίστευα ότι γουστάρετε ο ένας τον άλλον.
Είναι πραγματικά υπέροχο!
-Πρέπει να το πούμε στον μπαμπά σου. -Όχι.
Δεν χρειάζεται.
-Θα με σκοτώσει. -Όχι. Δεν μπορούμε να του το κρύψουμε.
Ελάτε στο Μαγκνόλια μετά τη δουλειά. Θα σας στηρίξουμε.
Θα φέρω το τέιζέρ μου, για παν ενδεχόμενο.
Δεν φαντάζεστε πόσο χαρούμενη είμαι!
Μας φτιάξατε τη χρονιά.
Και τη δικιά μου.
-Γεια. -Γεια.
Να προσέχετε.
-Γεια. -Γεια.
-Τι χαριτωμένοι. -Γεια.
Τι;
Είδες τις φάτσες τους;
Δεν τους έχω ξαναδεί έτσι.
Στάσου. Τι θα γίνει όταν μάθουν ότι τους είπαμε ψέματα;
Δεν θα το μάθουν.
Μετά την Πρωτοχρονιά, θα πούμε ότι αποφασίσαμε να μείνουμε φίλοι.
Δεν ξέρω, Τζακ.
Φαίνεται πολύ κακή ιδέα.
Μην ανησυχείς. Κάναμε συνέχεια φάρσες στους δικούς μας.
Θυμάσαι εκείνη την Πρωταπριλιά
που καλύψαμε τις τουαλέτες του Μαγκνόλια με σελοφάν;
-Ο μπαμπάς σου έγινε έξαλλος. -Ακριβώς.
Θα με σκοτώσει, έτσι;
Μπαμπά, είσαι καλά;
Μπαμπά;
Στιβ, συγκρατήσου.
Ήρθε η ώρα να ανοίξουμε το Chateau Baptiste του 1967!
Ας γιορτάσουμε!
Ένα σάντουιτς Τζακ.
Εντάξει, μπαμπά.
Δηλαδή συνειδητοποιήσατε ταυτόχρονα ότι αγαπάτε ο ένας τον άλλον;
Ναι, κάπως έτσι.
-Ήταν γραφτό. -Ποιος έκανε την πρώτη κίνηση;
-Ο Τζακ. -Η Μάγκι.
Ποιος απ' τους δύο;
-Εγώ. -Εγώ.
Μάλλον και οι δύο.
Ένα βράδυ δουλεύαμε αργά και παραγγείλαμε πίτσα.
Και ξαφνικά αρχίσαμε να χαμουρευόμαστε σαν λυσσασμένα ζώα.
Χαλάρωσε, κατάλαβαν.
Λοιπόν, ας το ανοίξουμε.
Όχι, μην το ανοίξεις για μας.
-Δεν αρραβωνιαστήκαμε κιόλας. -Ναι.
Δεν θέλω να το ανοίξω. Είναι πανάκριβο.
Μα περιμέναμε όλοι πολλά χρόνια αυτήν τη μέρα.
Εκτός αν δεν έχεις αγνές προθέσεις.
Όχι, είναι σίγουρα αγνές.
Τότε, άνοιξέ το, γιε μου!
-Το άνοιξα. -Ναι.
Τέλεια.
Ο μπαμπάς μου φύλαγε αυτό το κρασί πέντε δεκαετίες.
Αν μάθει ότι το χαραμίσαμε για ένα ψέμα, είμαστε νεκροί.
Δεν πρέπει να το μάθει.
-Θα σε παντρευτώ, αν χρειαστεί. -Τι ρομαντικό.
Ήξερες ότι όλοι ήθελαν τόσο πολύ να είμαστε μαζί;
Όχι. Αν και άκουσα τη μαμά να λέει κάτι στον μπαμπά παλιά,
αλλά ήταν χαζό.
Τι είπε;
Θυμάσαι τότε που πήρα μέρος στη σχολική παρουσίαση ταλέντων
μ' εκείνο το χαζό τραγούδι;
Ναι, αλλά δεν ήταν χαζό.
Και θυμάσαι που έκανα πρόβα μπροστά σας στο Μαγκνόλια;
-Ο μπαμπάς το βιντεοσκόπησε. -Αυτό με στοιχειώνει ακόμη.
Τέλος πάντων, εκείνο το βράδυ άκουσα τη μαμά να λέει στον μπαμπά
ότι με κοιτούσες όπως η μαμά σου κοιτούσε τον μπαμπά σου όταν έπαιζε.
Όπως είπα, πάντα μεγαλοποιεί τα πράγματα.
Μ' άρεσε να σ' ακούω να παίζεις, κυρίως για τους στίχους σου,
οπότε είχε δίκιο γι' αυτό.
Πάει πολύς καιρός.
Μακάρι να συνέχιζες να παίζεις, Τζακ.
Αποκλείεται. Το έβαλα στα πόδια στη μέση της παρουσίασης.
'Ηταν πολύ ντροπιαστικό.
Προτιμώ το καραόκε με φίλους.
Κρίμα.
Γιατί πιστεύω ότι είσαι πολύ καλός.
Τέλος πάντων, πρέπει να φύγω.
Πρέπει να ξυπνήσουμε νωρίς.
Πάλι.
Καληνύχτα, Τζακ.
Το μεσημέρι θα διατεθούν τα εισιτήρια
για το ρεβεγιόν στο Μαγκνόλια.
Ελάτε να γιορτάσουμε μαζί,
καθώς θα γνωρίσουμε τους συντρόφους μας στις τρελές οικογένειές μας.
Ποιος ξέρει πώς θα πάει.
Το πάρτι αρχίζει στις οχτώ, με μουσική, ποτά, φαγητό και διασκέδαση.
Ζωντανά απ' το Σικάγο, ο Τζακ και η Μάγκι σάς αποχαιρετούν.
Μην ξεχνάτε…
Μη σας πάρει ο άνεμος.
Έχω τέλεια νέα.
Ο Τζαντ Κρόφορντ σάς κάλεσε σε μια δεξίωση αύριο το βράδυ.
Τι; Θα γνωρίσουμε τον Τζαντ Κρόφορντ;
Είναι θρύλος!
Πάτε καλά. Θέλει να σας γνωρίσει.
Νομίζω ότι πεταρίζει η καρδιά μου.
Του είπα το μυστικό σας, και είναι ενθουσιασμένος.
Του το είπες; Υποτίθεται ότι θα ήταν έκπληξη.
Ο Τζαντ Κρόφορντ δεν θέλει εκπλήξεις.
Χάρηκε και πιστεύει ότι θα κάνει μεγάλο ντόρο.
Ο Τζαντ Κρόφορντ το είπε αυτό;
Είναι πολύ σημαντικό.
Επίσης, δείτε τις αφίσες για το πάρτι.
Ο Τζεφ τις κόλλησε παντού
και η ομάδα του Τζαντ τις ποστάρει στα κοινωνικά δίκτυα.
Θα ξεπουληθούν τα εισιτήρια.
Εδώ λέει ότι το πάρτι θα μεταδοθεί ζωντανά στην ιστοσελίδα τους.
Ναι, αποφάσισαν ότι ήθελαν να σας ακούν και να σας βλέπουν
σε όλη τη χώρα.
-Έχετε κάποιο πρόβλημα; -Όχι βέβαια.
Κανένα πρόβλημα. Ό,τι πει ο Τζαντ.
Ακριβώς.
-Καλό. -Ναι, είναι τέλειο.
Είμαι ακόμα σοκαρισμένος. Ο Τζακ Κρόφορντ.
Τι λες να φορέσω;
Από πότε σε νοιάζει η γνώμη των άλλων;
Από τότε που μας κάλεσε ο Τζαντ Κρόφορντ στο πάρτι του.
Θα 'ναι το νέο μας αφεντικό.
Μάγκι;
Μάγκι! Στάσου!
Έχουμε χωρίσει εδώ και δύο μέρες,
και βγήκε ήδη με άλλη.
Αυτό το καφέ ήταν το στέκι μας.
Ίσως είναι απλώς μια φίλη.
Τόσο εύκολα με αντικατέστησε;
Όχι βέβαια. Άκουσέ με.
Είσαι ξεχωριστή, Κουίν.
Θέλω να σκεφτώ λίγο.
Μάγκι, στάσου.
Έλα τώρα.
-Έκπληξη. -Τι κάνεις εδώ;
Πάμε στο Μέιπλ Χιλ, που σ' αρέσει.
Και έχω ένα θερμός με ζεστή σοκολάτα στο σακίδιό μου.
-Δεν έχω όρεξη. -Δεν με νοιάζει.
Δεν θα σ' αφήσω να κλαις όλη μέρα για τον Χάντερ.
-Βάλε μπουφάν. Πάμε. -Τζακ.
Έλα, αν μπορούσε να μιλήσει αυτό το έλκηθρο,
θα έλεγε ατελείωτες ιστορίες όπου κατεβαίνουμε το βουνό άκοπα.
Εκτός από εκείνη τη μέρα, μετά από το φοβερό μου άλμα,
όπου έσπασα το χέρι μου κι εσύ με έσυρες μ' αυτό το έλκηθρο
δύο ώρες ως το νοσοκομείο. Θυμάσαι;
Εντάξει. Αλλά όχι άλματα.
Δεν υπόσχομαι τίποτα.
Αλλά έχω ξεπαγιάσει, οπότε πάμε.
-Όχι άλματα. -Άντε. Γρήγορα.
-Άντε. -Περίμενε εδώ.
Ευχαριστώ για σήμερα.
Πέρασα υπέροχα.
-Το χρειαζόμουν. -Δεν θα σ' άφηνα να στεναχωριέσαι.
Μερικές φορές…
ξεχνάω πόσο γλυκός μπορείς να γίνεις.
-Γεια. -Τα λέμε απόψε.
Και, Τζακ…
Μη σε πάρει ο άνεμος.
Όχι.
Περάσαμε τέλεια σήμερα.
Όπως όταν ήμασταν παιδιά.
Είσαι ερωτοχτυπημένη.
Το βλέπω στο πρόσωπό σου.
Τι;
Όχι.
Όχι;
Μάλλον ναι.
Φυσικά και ναι.
Θέλω μόνο να προσέχεις.
Αγαπώ τον Τζακ όπως όλοι,
αλλά δεν ξέρω αν τον εμπιστεύομαι με τα αισθήματά σου.
Τι εννοείς;
Σε παράτησε την τελευταία στιγμή για να πάει στον χορό με την Μπιάνκα Μπελ.
Ήσουν συντετριμμένη, θυμάσαι;
Ναι, αλλά πάει καιρός από τότε.
Ξέρω ότι τον αγαπούσες πάντα.
Τον αγαπούσα πάντα;
Έλα τώρα, Μάγκι.
Γιατί πιστεύεις ότι δεν κράτησαν οι άλλες σχέσεις σου;
Ο μπαμπάς είναι ενθουσιασμένος με το πάρτι.
Ελπίζει ότι μια νέα γενιά πελατών θα δώσει νέα πνοή στο μπαρ.
Ανυπομονώ να δω τη λάμψη στα μάτια του όταν το δει γεμάτο.
Μακάρι να ήταν εδώ η μαμά.
Μακάρι.
Ναι!
-Μπαμπά, τι σ' έπιασε; -Μόλις μίλησα με την Ντεμπ.
Ο σταθμός κανόνισε να παίξουν οι Ντάβιν Μπρος στο πάρτι.
Θα 'ναι τέλεια!
Δεν είναι ακριβοί;
Είναι επένδυση.
Το Μαγκνόλια χρειάζεται μια ανανέωση,
και η παραμονή είναι η ιδανική βραδιά για μια νέα μπάντα.
Χαίρομαι, αλλά ελπίζω να 'χεις τον νου σου στον προϋπολογισμό.
Να πάρω νέο σμόκιν;
Σοβαρά; Μην το παρακάνεις. Να είσαι ο εαυτός σου.
Εντάξει.
Γεια, Ντεμπ.
Ώρα να γιορτάσουμε.
Γιατί; Τι έγινε;
Τα εισιτήρια ξεπουλήθηκαν σε μία ώρα.
Θα είναι το πάρτι του αιώνα.
Θεέ μου! Απίστευτο!
Καλή διασκέδαση στη δεξίωση του Τζαντ. Το αξίζετε.
Ευχαριστώ, Ντεμπ.
Τα εισιτήρια ξεπουλήθηκαν.
-Τι; -Είδατε;
Θα είναι τέλεια!
Ξέρεις κάτι, μπαμπά; Ίσως πρέπει να πάρεις σμόκιν.
Έτσι μπράβο!
Το Μαγκνόλια επέστρεψε! Το νιώθω!
Έλα εδώ.
Μπαμπά.
Συγγνώμη. Είσαι ο Τζακ Ρούσο;
-Ναι. Εσύ ποιος είσαι; -Σεμπάστιαν Γουέμπερ.
Ο βοηθός του Τζαντ. Ανυπομονεί να σε γνωρίσει.
Μισό. Περιμένω τη Μάγκι…
Γεια.
-Μάγκι Κουίν, καλωσόρισες. -Ευχαριστώ.
-Κοίτα ποιος ήρθε πριν από σένα. -Πρώτη φορά.
Και χωρίς να σ' το θυμίσω.
Εντάξει, είσαι οργανωμένη. Εγώ είμαι απλώς όμορφος.
Ελάτε να σας συστήσω στον Τζαντ.
Κύριε Κρόφορντ.
Ο Τζακ Ρούσο και η Μάγκι Κουίν.
Χαίρομαι που γνωρίζω επιτέλους τους δύο νέους μου σταρ.
Τζαντ… Κύριε Κρόφορντ.
Χαίρω πολύ.
Σας θαυμάζω χρόνια.
Μικρός άκουγα την πρώτη σας εκπομπή.
Μου φέρνεις άλλο ένα;
Θέλετε κάτι;
Για την ώρα, όχι.
Είστε έτοιμοι για τη μεγάλη βραδιά; Θα είναι ξεχωριστή εκπομπή.
Ειδικά τώρα που έμαθα ότι υπάρχει ένα ειδύλλιο μεταξύ σας.
Και πολύ το καθυστερήσαμε.
Οι φαν θα τρελαθούν όταν δουν το φιλί σας τα μεσάνυχτα.
-Το φιλί μας; -Ναι.
Μπορώ να το φανταστώ.
Οι δυο σας αγκαλιασμένοι
ενώ ο χρόνος μετρά αντίστροφα ως την αλλαγή του χρόνου.
Θα σπάσει το ίντερνετ.
Σωστά. Το φιλί τα μεσάνυχτα.
Ναι! Μας αρέσει να φιλιόμαστε.
Πρέπει να πάω να συναναστραφώ με τον κόσμο απ' τον 101,6.
Πιείτε κάτι.
-Λευκό κρασί; -Με ξέρεις καλά.
Επιστρέφω αμέσως.
Αλήθεια;
Ακόμη…
Τέλεια. Ναι.
-Γεια. -Γεια.
Τζακ, ήξερες ότι ο Σεμπάστιαν είναι τραγουδιστής και τραγουδοποιός;
Του έλεγα για το συγκρότημά σου στο λύκειο.
Σεμπάστιαν, σε ψάχνει ο Τζαντ. Ακούστηκε επείγον.
Αλήθεια; Μόλις τον είδα.
Πήγαινε να δεις.
Ευχαριστώ. Γεια μας.
Στάσου. Είναι…
Το τραγούδι που έπαιζε ο μπαμπάς σου πριν ανοίξει το μπαρ.
Θυμάσαι που το χορεύαμε μικροί και κάναμε ότι ήμασταν ενήλικοι;
Θύμισέ μου.
Εδώ;
Ναι.
Τζακ.
Δεν θέλω να καταλάβουν όλοι το ψέμα μας.
Σωστά.
Ευχαριστούμε πολύ για απόψε.
-Ήταν υπέροχα. -Χαρά μου.
Ήταν μεγάλη τιμή, κύριε Κρόφορντ.
Λέγε με Τζαντ.
Τζαντ.
Προβλέπω μια καλή συνεργασία, αν πάνε όλα καλά την παραμονή.
Τα λέμε.
-Τα λέμε. -Γεια.
Άκουσες; Ο Τζαντ Κρόφορντ προβλέπει συνεργασία μαζί μας!
Φαίνεται ότι όλα πάνε όπως θέλουμε, έτσι δεν είναι;
Ναι, πράγματι.
Πεινάω. Πάμε στο Μαγκνόλια να τσιμπήσουμε κάτι;
Θα φτιάξω σπιτική χαβανέζικη πίτσα.
Η αγαπημένη μου.
Κάλεσε Uber τώρα.
Αμέσως.
Το πιστεύεις ότι η παραμονή είναι μεθαύριο;
Το ξέρω.
Το μπαρ είναι πανέμορφο.
Η μαμά θα εντυπωσιαζόταν.
Πάνε πέντε χρόνια αύριο.
Ναι.
Λείπει απ' τα οικογενειακά τραπέζια. Μόνο αυτή γελούσε με τα αστεία μου.
Πάντα σου είχε αδυναμία.
-Σπίτι μου ή σπίτι σου; -Τι;
Για την ετήσια παράδοση προς τιμή της μητέρας σου.
Στο σπίτι μου.
-Το σπίτι σου δεν κάνει για σνακ. -Όντως.
Εντάξει, λοιπόν.
Στις εφτά, αύριο το βράδυ,
στο σπίτι σου, για να δούμε το Μια Υπέροχη Ζωή.
Ανυπομονώ.
-Αλήθεια; -Ναι.
Ωραία.
Νιώθεις καλύτερα όσον αφορά τον Χάντερ;
Για να 'μαι ειλικρινής,
δεν τον έχω σκεφτεί από τότε που πήγαμε για έλκηθρο.
Αποστολή εξετελέσθη.
Κι εσύ, με τη Σερίνα;
Είναι σαν μη σε ενοχλεί ποτέ τίποτα. Δεν καταλαβαίνω.
Ήξερα ότι δεν θα κρατούσε.
Όταν δεν είσαι ερωτευμένος, το ξεπερνάς εύκολα. Δεν πληγώνεσαι.
Έχεις πληγωθεί ποτέ;
Πραγματικά;
Όταν με χώρισε η Μπιάνκα Μπελ,
ήμουν κομμάτια. Θυμάσαι;
Ναι. Έμεινες στο κρεβάτι δύο βδομάδες. Σε τάιζα με το ζόρι.
Έχουμε περάσει πολλά μαζί.
Ναι.
Σχεδόν τα πάντα.
Κι εσύ; Έχεις πληγωθεί ποτέ πραγματικά;
Μία φορά.
Ποιος;
Όχι ο Χάντερ. Ο Μπόμπι;
Δεν έχει σημασία.
Ανήκει στο παρελθόν.
Όποιος κι αν είναι, είναι χαζός που σ' έχασε.
Γεια μας.
Για…
Μια υπέροχη ζωή.
Μια υπέροχη ζωή, πράγματι.
Γιατί γελάς;
Κοίτα…
Τι; Πες μου.
Εντάξει.
Δεν έχω ξαναφιληθεί τα μεσάνυχτα την παραμονή Πρωτοχρονιάς.
Τι; Αλήθεια; Ποτέ;
Θα είμαι ο πρώτος σου;
-Τι άγχος! -Ναι, πράγματι.
Και μπροστά σε τόσο κόσμο. Είμαι τρομοκρατημένη.
-Ίσως θα έπρεπε… -Τι;
-Τίποτα. Ήταν χαζή ιδέα. -Όχι, πες το.
Ίσως θα 'πρεπε να εξασκηθούμε, για να μη φαίνεται βεβιασμένο.
Όπως είπα, είναι χαζή ιδέα.
Κοίτα… Δεν ξέρω.
Δεν θέλουμε να φαίνεται…
περίεργο.
Ακριβώς.
Συγγνώμη.
Όχι. Ήταν πολύ κομψό.
Ίσως πρέπει να περιμένουμε τη μαγική στιγμή την Πρωτοχρονιά.
Τζακ, σταμάτα!
Θα σε συνοδεύσω σπίτι.
Το μπαρ θα φαίνεται υπέροχο.
Πού είναι ο Τζακ; Είναι σχεδόν 4:30.
Έχει δικό του πρόγραμμα.
Θα έρθει. Πάντα πάει όπου τον χρειάζονται.
Γιατί ρωτάς για τον Τζακ;
-Θέλω να με βοηθήσει σε κάτι. -Μπορώ να βοηθήσω εγώ;
-Γεια. -Κατά φωνή.
Τζακ, σε θέλει ο Στιβ.
Εντάξει. Τι θες;
Έλα μαζί μου. Θέλω να φέρεις τα ποτήρια σαμπάνιας απ' το αμάξι.
Εντάξει.
Μπορούσα να τον βοηθήσω εγώ.
-Και εγένετο φως! -Ναι!
-Μπράβο. -Ευχαριστώ.
-Αυτά είναι; -Ναι.
-Εντάξει. -Στάσου.
Τι είναι;
Θέλω να σου πω κάτι.
Μου το είπε ο μπαμπάς.
Ξέρω ότι το πάρτι πρέπει να πετύχει,
αλλιώς το μπαρ θα γίνει ουρανοξύστης.
Δεν θα το επιτρέψω αυτό.
Όχι. Μην ανησυχείς γι' αυτό.
Τι τρέχει; Όλα καλά;
Τζακ, ξέρω ότι εσύ και η Μάγκι τα έχετε λίγο καιρό.
Αλλά είναι πολύ σημαντικό για την οικογένεια…
που σας βλέπει μαζί μετά από τόσα χρόνια.
Η Νάνσι πάντα πίστευε ότι ήταν γραφτό να 'στε μαζί.
-Θα χαιρόταν πολύ. -Στιβ, πρέπει να σου πω κάτι.
Περίμενε. Άσε με να τελειώσω.
Ξέρω ότι είναι πρόωρο, αλλά…
θέλω να ξέρεις πως όταν έρθει η ώρα…
έχεις την ευχή μου.
Είναι…
Ήταν της Νάνσι.
Θα ήθελε να το πάρεις.
Δεν μπορώ να το δεχτώ.
Μπορείς.
Κι αν δεν καταλήξουμε μαζί;
Έλα τώρα.
Βλέπω πώς αλληλοκοιτάζεστε.
Είναι αληθινό. Θα ήσασταν ανόητοι αν το χάνατε.
Είσαι καλός άνθρωπος, Τζακ.
Δεν μπορώ να φανταστώ άλλον άντρα για την κόρη μου.
Μην ξεχάσεις το κιβώτιο.
Τζακ, φέρνεις τη σκάλα να με βοηθήσεις να στολίσω;
Ξέρεις…
δεν νιώθω πολύ καλά. Λέω να φύγω.
-Μόλις ήρθες. -Ναι, το ξέρω.
-Νομίζω ότι πρέπει να ξαπλώσω λίγο. -Εντάξει.
Τα λέμε…
στις εφτά.
Χίλια συγγνώμη.
Τζακ;
Μπιάνκα;
Τζακ!
-Γεια! -Γεια.
Τι γυρεύεις εδώ; Δεν έμενες στο Σαν Φρανσίσκο;
Όχι πια. Πήρα μετάθεση το καλοκαίρι.
Ακούω την εκπομπή σου.
-Είσαι διάσημος εδώ. -Τι; Ακούς την εκπομπή;
-Με κολακεύεις. -Ναι, έχεις πλάκα.
Μου θυμίζει γιατί σε γούσταρα στο λύκειο.
Ναι.
Θα γνωρίσεις την κοπέλα σου στην οικογένειά σου αύριο βράδυ;
Η αλήθεια είναι ότι χωρίσαμε.
-Έχουμε μια άλλη έκπληξη για τους φαν. -Σοβαρά;
Τότε, θέλεις να πάμε για ένα ποτό να τα πούμε;
-Δεν ξέρω. -Έλα.
Το στέκι μας είναι εδώ κοντά.
Εντάξει. Ναι.
Για λίγο μόνο.
Τέλεια.
-Εντάξει, πάμε. -Ωραία.
Θυμάσαι τότε που έδειξες τον πισινό σου στην κα Χάρις;
Πώς να το ξεχάσω; Έτρεχα στον διάδρομο με το βρακί.
Κι εγώ σου ζήτησα να πάμε μαζί στον χορό μετά απ' αυτό.
-Τι σκεφτόσουν; -Δεν σκεφτόμουν.
Πάντα ένιωθα άσχημα γι' αυτό.
Για ποιο πράγμα;
Που σου είπα να πάμε στον χορό ενώ ήξερα ότι είχατε συμφωνήσει να πάτε με τη Μάγκι.
Το είχα ξεχάσει.
Την άκουσα να κλαίει στις τουαλέτες
αφού τη ρώτησες αν μπορούσες να πας μαζί μου.
Η Μάγκι; Στεναχωρήθηκε;
Φυσικά. Χαζός είσαι; Ήταν ερωτευμένη μαζί σου.
Ήμασταν φίλοι. Είπε ότι δεν είχε πρόβλημα.
Είσαι τόσο αφελής.
Δεν ξέρεις γιατί σε χώρισα;
Γιατί έβλεπα ότι την αγαπούσες κι εσύ.
Τι εννοείς;
Το τραγούδι που θα έπαιζες στην παρουσίαση ταλέντων
αφορούσε τη Μάγκι.
Όχι.
Κι όμως, αφορούσε τη Μάγκι. Βρήκα τους στίχους στο γραφείο σου.
Πώς είναι η Μάγκι; Άκουσα ότι πέθανε η μαμά της.
Όχι!
-Τι τρέχει; -Τι ώρα είναι;
Οχτώ παρά τέταρτο. Γιατί;
Χίλια συγγνώμη. Πρέπει να φύγω.
Ξέχασα κάτι. Είμαι ηλίθιος.
Γεια.
Μάγκι! Σε παρακαλώ!
Σε παρακαλώ! Μάγκι!
Μάγκι, χίλια συγγνώμη.
Ήμουν κάπως σήμερα και ξεχάστηκα.
Είναι αργά. Πρέπει να κοιμηθώ. Πήγαινε σπίτι.
Σε παρακαλώ. Μάγκι!
Συγγνώμη. Χίλια συγγνώμη, αλλά είμαι έτοιμος τώρα.
Ας παραγγείλουμε φαγητό και ας δούμε την ταινία.
Έχουμε εκπομπή το πρωί πριν το μεγάλο πάρτι.
Ή μήπως το ξέχασες κι αυτό;
Πώς μπορώ να επανορθώσω;
Φύγε.
Μπορούμε να το συζητήσουμε;
Σε παρακαλώ.
Τι έκανες απόψε και ξέχασες ότι είχαμε κανονίσει;
Δεν θα το πιστέψεις.
Έπεσα πάνω στην Μπιάνκα.
Στην Μπιάνκα Μπελ…
απ' το λύκειο;
Ναι, και τσιμπήσαμε κάτι για να τα πούμε…
Αν μου τη φέρεις μία φορά, ντροπή σου.
Αν μου τη φέρεις δεύτερη φορά, ντροπή μου.
Τι; Τι εννοείς;
Φύγε, Τζακ.
Αφορά τον χορό;
Μάγκι, δεν ήξερα. Δεν θα σου έκανα ξανά κάτι τέτοιο.
-Μόλις το έκανες. -Άλλο αυτό.
Όχι, Τζακ.
Μου το κάνεις αυτό όλη μας τη ζωή. Με βάζεις σε δεύτερη μοίρα.
Εκμεταλλεύεσαι το ότι ξέρεις ότι θα έκανα τα πάντα για σένα.
Όχι. Είσαι η καλύτερή μου φίλη. Θα έκανα τα πάντα για σένα.
Μέχρι να εμφανιστεί κάποια πιο κουλ…
και σέξι;
Αυτό είναι άδικο.
Θέλω να τελειώνουμε με το πάρτι.
Ήμουν χαζή που νόμιζα
ότι αυτές οι μέρες…
σήμαιναν κάτι.
Σημαίνουν πολλά, Μάγκι.
Για μένα.
Αλλά;
Αλλά…
δεν μπορούμε να αφήσουμε ό,τι συμβαίνει μεταξύ μας…
να επηρεάσει την εκπομπή.
Μόνο αυτό σε νοιάζει. Απίστευτο.
Έλα, Μάγκι.
Σκέψου λογικά. Δεν το 'χω με τις σχέσεις. Το ξέρεις.
Δεν θέλω να σε χάσω.
Μερικές φορές…
αξίζει τον κόπο…
να ρισκάρεις τα πάντα.
Ίσως μια μέρα, Τζακ…
να το συνειδητοποιήσεις.
Τι εννοείς;
Σε παρακαλώ, μπορείς να φύγεις;
Μάγκι.
Γεια, μπαμπά. Εγώ είμαι.
Μπορούμε να μιλήσουμε;
Το κλαμπ φαίνεται υπέροχο.
Έκανες εξαιρετική δουλειά.
Ήταν οικογενειακή υπόθεση.
Γεια μας.
Δεν ήρθες γι' αυτό όμως.
Τι σε τρώει, μικρή;
Πώς ήξερες ότι η μαμά ήταν η γυναίκα της ζωής σου;
Θεέ μου.
Δεν είμαι σίγουρος πώς το ήξερα, αλλά…
νομίζω ότι ήταν μια μέρα
που καθάριζα τη σοφίτα του παππού σου, και…
η μαμά σου δεν ήθελε να μπει, γιατί φοβόταν τις αράχνες.
Ναι, πάντα ούρλιαζε όταν έβλεπε αράχνες.
Αλλά εκείνη τη μέρα…
με άκουσε να πέφτω
και να περνάω μέσα απ' το παλιό ξύλινο πάτωμα.
Κι έτρεξε πιο γρήγορα κι απ' την ταχύτητα του φωτός
στη σοφίτα.
Πέρασε μέσα από αμέτρητους ιστούς.
Ήταν στα μαλλιά της.
Αντιμετώπισε τον μεγαλύτερό της φόβο για σένα.
Αυτό με έκανε να συνειδητοποιήσω…
πόσο με αγαπούσε.
Μου λείπει πολύ.
Το ξέρω.
Κι εμένα.
Θα ήταν πολύ περήφανη για σένα.
Δεν είμαι τόσο σίγουρη.
Τι λες;
Είσαι τόσο έντιμη και καλοσυνάτη.
Τι άλλο να ζητήσει ένας γονιός;
Μπαμπά…
νομίζω ότι πρέπει να σου πω κάτι.
Αφορά τον Τζακ;
Ναι.
Τον αγαπάς πολύ, έτσι;
Ναι, έτσι νομίζω.
Τότε, πού είναι το πρόβλημα;
Απλώς δεν νομίζω…
ότι θα περνούσε μέσα από ιστούς για μένα.
Ο Τζακ έχει καλή καρδιά…
αλλά δεν ξέρει πώς να εκφράσει τα συναισθήματά του.
Γι' αυτό δεν κρατάνε οι σχέσεις του.
Γιατί;
Γιατί φοβάται μην πληγωθεί.
Δηλαδή πρέπει να περιμένω
μέχρι ν' αποφασίσει να ωριμάσει και να δείξει τα συναισθήματά του;
Αυτό εξαρτάται από σένα.
Αλλά σου αξίζει κάποιος…
που θα φωνάζει από τις ταράτσες πόσο σε αγαπάει.
Ευχαριστώ, μπαμπά.
Μη δεχτείς τίποτα λιγότερο.
Όχι.
Πού είναι; Δεν τη βρίσκω.
Δεν ξέρω. Δεν αργεί ποτέ. Ελπίζω να είναι καλά.
Έκανες τίποτα;
Τι; Όχι.
Γιατί το λες αυτό;
Γιατί σε ξέρω.
-Να σε. -Δόξα τω Θεώ. Ξεκινάτε σ' ένα λεπτό.
Μάγκι, είσαι καλά;
Ξεκινάμε, βάλε τα ακουστικά.
Καλημέρα. Ευχαριστούμε που συντονιστήκατε. Είμαι ο Τζακ Ρούσο.
Κι εγώ είμαι η Μάγκι Κουίν.
Είναι μια ξεχωριστή μέρα για μας.
Απόψε είναι το μεγάλο πάρτι στο Μαγκνόλια.
Και σας έχουμε μια μεγάλη έκπληξη.
Τα εισιτήρια έχουν ξεπουληθεί, αλλά θα μεταδοθεί ζωντανά στο σάιτ μας.
Πώς νιώθεις για το πάρτι, Μάγκι;
Είμαι αγχωμένη, ειλικρινά.
Θέλω να τελειώσει.
Θα γνωρίσουμε τη σχέση μας στους δικούς μας.
Ειλικρινά, είμαι τρομοκρατημένος, αλλά θα είναι ωραία.
Ό,τι πεις.
-Ας περάσουμε στην πρώτη κλήση. -Ναι.
-Είσαι στον αέρα. -Πώς μπορούμε να σε βοηθήσουμε;
Ομολογώ ότι δεν ξέρω γιατί φοβάστε τόσο.
Όταν γνώρισα τη γυναίκα μου, τη σύστησα στους δικούς μου σ' έναν μήνα.
Ανυπομονούσα να συζήσουμε.
Αλήθεια; Τόσο γρήγορα;
Πώς ήξερες ότι ήταν η γυναίκα της ζωής σου;
Το να τη χάσω μου φαινόταν πιο τρομακτικό απ' το να δεσμευτώ.
Τι ήταν αυτό;
Δεν είπες λέξη.
Πάω για καφέ. Θες τίποτα;
-Έτσι θα πάει; -Θα το πάρω ως όχι.
Σε παρακαλώ.
-Μπορούμε να μιλήσουμε; -Τα λέμε απόψε.
Αν θυμηθείς να έρθεις.
Ευχαριστώ πολύ.
Μάγκι.
-Χάντερ. -Γεια.
-Πώς είσαι;
Μια χαρά.
-Εσύ; -Καλά. Ακούω την εκπομπή σου συχνά.
Φαίνεται ότι θα γνωρίσεις κάποιον στους γονείς σου,
παρότι δεν είμαστε πια μαζί.
Βγαίνεις…
με άλλον;
-Το ίδιο θα σε ρωτούσα κι εγώ. -Τι;
Σε είδα εδώ τις προάλλες με κάποια.
Σου έπιανε το χέρι.
Εννοείς την αδερφή μου;
Την αδερφή σου;
Ναι. Θα το ήξερες αν δεν φοβόσουν να γνωρίσεις την οικογένειά μου.
Απλώς υπέθεσα…
Ποιον θα γνωρίσεις στην οικογένειά σου;
Θα κάνουμε έκπληξη στους φαν με κάτι διαφορετικό.
-Αλήθεια; -Ναι. Είναι τρελό.
Ναι. Θα ήθελες να πιούμε καφέ μαζί;
Ναι.
Τέλεια.
Ξενάγηση στα παρασκήνια στο θέατρο Γκούντμαν;
Χάντερ, οι μαθητές σου θα σε λατρέψουν.
Το ξέρω. Είναι…
Ναι. Τέλος πάντων, εσύ τι κάνεις;
Όλοι μιλάνε για το αποψινό πάρτι.
Κοίτα…
Χάντερ…
σου ζητώ συγγνώμη για όλα.
Δεν σου αξίζει κάποια που κρύβει τα αισθήματά της για κάποιον άλλον.
Ναι. Το παραδέχεσαι, λοιπόν;
Ναι. Νόμιζα ότι αν γνώριζα κάποιον σαν εσένα,
αυτά τα αισθήματα θα σταματούσαν.
Μακάρι να ήταν τόσο εύκολο.
Ναι.
Ας πιούμε γι' αυτό.
-Τι λες; -Ναι.
Για τους φίλους.
Και τον καφέ.
Γεια σου, μπαμπά.
Τζακ. Τι κάνεις εδώ;
Είπα να περάσω, να δω πώς πάει.
Δεν θα 'πρεπε να ετοιμάζεστε;
Βασικά…
τσακωθήκαμε.
Μπορεί να τη χάσω.
Αυτό είναι αδύνατο. Είσαι το παν γι' αυτήν.
Το ξέρω.
Το θεωρούσα δεδομένο τόσο καιρό.
Τότε, πρέπει να κάνεις κάτι για να της δείξεις τι σημαίνει για σένα.
Από πού ν' αρχίσω;
Την ξέρεις καλύτερα απ' όλους. Θα υπάρχει κάτι.
Τι θα την ευχαριστούσε;
Ξέρω τι πρέπει να κάνω.
Έτσι μπράβο.
Ευχαριστώ.
-Ευχαριστώ. Ο επόμενος, παρακαλώ. -Ευχαριστώ.
Δεν θα έπρεπε να είχαν έρθει;
Έρχονται.
Απλώς θέλουν να δημιουργήσουν προσμονή.
Γεια σου, κούκλα.
-Γεια σου, Τζακ. -Γεια.
Δόξα τω Θεώ. Ο Τζακ.
Γεια. Είσαι πολύ κομψός απόψε.
-Ανυπομονείς για τη μεγάλη έκπληξη; -Ναι.
Είμαι αγχωμένος, αλλά νομίζω ότι είμαι έτοιμος.
Έχετε δει τη Μάγκι;
Όχι ακόμα, αλλά θα έρθει.
Μάλλον λέω να πάω να την ψάξω.
-Άκουσα την εκπομπή σήμερα. -Συγγνώμη γι' αυτό.
-Η Μάγκι δεν ένιωθε καλά. -Μια χαρά ήταν.
-Αλήθεια; -Ήθελα να συζητήσουμε κάτι.
Μίλησα με τα στελέχη.
Πιστεύουμε ότι είστε τόσο καλοί,
που μπορείτε να κάνετε ξεχωριστές εκπομπές.
Το ξέρει η Μάγκι;
Της πέταξα την ιδέα πριν, και φάνηκε να ενδιαφέρεται.
Να τη.
-Γεια. -Είσαι εκθαμβωτική, Μάγκι.
Ευχαριστώ.
Πάω να φέρω το συνεργείο για ν' αρχίσει το πάρτι.
-Γεια. -Γεια.
Είσαι πολύ όμορφη.
Ευχαριστώ.
Ο Τζαντ είπε ότι σ' ενδιαφέρει η πρότασή του να κάνεις δική σου εκπομπή.
-Αληθεύει; -Ίσως ήρθε η ώρα να κάνουμε κάτι χώρια.
Αλήθεια;
Πρώτα ο Χάντερ, τώρα αυτό.
Τι;
Σας είδα σήμερα.
Τι σε νοιάζει, Τζακ;
Αλήθεια; Έφερες αυτήν;
-Της έδωσα ένα εισιτήριο. -Της έφερες και κορσάζ;
-Γεια! -Σαν τα χιόνια!
Είσαι πανέμορφη.
Ευχαριστώ.
Κάνω πιλάτες. Έλα κι εσύ μια μέρα.
Ναι, θα το σκεφτώ.
Συγγνώμη, πάω να πάρω ένα ποτό.
Μάγκι.
Τι στέκεσαι; Πήγαινε ξωπίσω της.
Κι αν είναι καλύτερα χωρίς εμένα;
Ποιος είναι αυτός ο κούκλος που μόλις μπήκε;
Είναι ο Σεμπάστιαν. Πήγαινε.
Εντάξει. Γκομενάκι.
Γλυκιά μου!
Είσαι πανέμορφη.
-Σαν πριγκίπισσα. -Ευχαριστώ, μπαμπάδες.
Η Μπιάνκα Μπελ είναι αυτή;
-Τι γυρεύει εδώ; -Καλή ερώτηση.
Τι τρέχει;
Μάγκι, έλα.
Καλή τύχη.
Ξεκινάμε σε δέκα.
Η Μπιάνκα κι εγώ είμαστε φίλοι.
Δεν είμαστε μαζί.
-Μπορείς να κάνεις ό,τι θες. -Μα…
Τρία, δύο, ένα.
Γεια σας. Καλώς ήρθατε στο υπέροχο ρεβεγιόν μας,
ζωντανά απ' το θρυλικό Μαγκνόλια στο Σικάγο!
Ευχαριστούμε όσους ήρθαν στο κλαμπ και όσους μας παρακολουθούν ονλάιν.
Θα είναι μια συναρπαστική βραδιά με μια ξεχωριστή έκπληξη.
Για να ξεκινήσουμε, θέλουμε να επιλέξετε έναν παρτενέρ.
Ακόμη κι όσοι είστε σπίτι.
Τώρα οι υπέροχοι Ντάβιν Μπρος θα μας κάνουν να χορέψουμε.
Πάμε, παιδιά.
Θα τους αφήσουμε να χορέψουν λίγο, μετά έχουμε διαγωνισμούς για τους φαν.
Στις 11:45 θα ανεβείτε πάλι στη σκηνή για τη μεγάλη έκπληξη.
Και τα μεσάνυχτα έχουμε το συγκλονιστικό φιλί.
Εντάξει;
Ναι.
Ναι, εντάξει.
Τι συμβαίνει;
-Τίποτα. -Τίποτα.
Ξεκολλήστε. Θέλω καλύτερη ενέργεια για να κλείσουμε τη συμφωνία.
Ναι!
Είπες στην Μπιάνκα για την έκπληξη;
Αλλιώς θα μπερδευτεί τα μεσάνυχτα.
Δεν είμαι μαζί της. Ήρθε να μας στηρίξει.
Έχω χρόνια να δω το κλαμπ τόσο γεμάτο.
Ναι, ήρθε πολύς κόσμος.
Μόλις τώρα μιλούσα με έναν φαν σας.
Κι έλεγε συνέχεια πόσο σπουδαίο είναι
το ότι οι δυο σας λέτε πάντα την αλήθεια στους ακροατές σας.
Είμαι πολύ περήφανος για σας.
Προσπαθούμε.
Ναι.
Θέλω λίγο αέρα.
Μπράβο!
Κι επειδή συμμετείχατε, έχουμε κουπόνια για το Μαγκνόλια!
Χειροκροτήστε τους.
Και τώρα ήρθε η ώρα που περιμένατε.
Ναι, η μεγάλη έκπληξη.
Όπως θα 'χετε καταλάβει,
ο Χάντερ και η Σερίνα δεν θα γνωρίσουν τους δικούς μας.
Κι αυτό επειδή…
Επειδή…
Τι τρέχει;
Επειδή…
-Δεν μπορώ να το κάνω. -Τι κάνεις;
-Πρέπει να πω την αλήθεια. -Μάγκι, μην το κάνεις αυτό.
Η αλήθεια είναι…
ότι…
ο Χάντερ και η Σερίνα δεν είναι εδώ απόψε…
γιατί μας χώρισαν.
Έτσι, ο Τζακ κι εγώ αποφασίσαμε…
να κάνουμε ότι έχουμε σχέση για να πετύχει αυτή η βραδιά.
Και ξέρω ότι θα κάναμε καλά νούμερα…
που είναι υπέροχο, αλλά αυτό δεν έχει σημασία.
Στην πορεία…
άρχισα να ξεχνάω ότι ήταν…
απλώς ένα ψέμα.
Και η αλήθεια είναι…
ότι δεν ήταν ψέμα για μένα.
Σας ζητάω συγγνώμη.
-Πάμε σε διαφημίσεις. -Όχι. Είναι καλό.
Συνέχισε.
Η Μάγκι έχει δίκιο.
Ήταν δική μου ιδέα να παριστάνουμε το ζευγάρι.
Αλλά το σχέδιό μου απέτυχε.
Γιατί μετά από μια πολύχρονη φιλία…
συνειδητοποίησα ότι αγαπώ τη Μάγκι.
Είναι πιο σημαντική για μένα απ' την καριέρα μου.
Μάλιστα, ο θρυλικός Τζαντ Κρόφορντ με ρώτησε αν θέλω δική μου εκπομπή.
Η απάντηση είναι όχι.
Θέλω να βλέπω κάθε πρωί την καλύτερή μου φίλη,
τον έρωτα της ζωής μου.
Μάγκι, σ' αγαπώ.
Συγγνώμη που άργησα να το συνειδητοποιήσω.
Φοβόμουν.
Αλλά είσαι η πιο έξυπνη, πιο κουλ…
και πιο σέξι γυναίκα που ξέρω.
Άρχισα να γράφω αυτό το τραγούδι στο λύκειο.
Τελικά αφορούσε τη Μάγκι.
Ξέρω, μου πήρε πολύ καιρό.
Νομίζω ότι όλοι έχουμε κάτι στη ζωή μας
Που κρύβουμε απ' τους άλλους
Το κρατάμε μέσα μας
Πίσω από ένα χαμόγελο κρυβόμαστε
Δεν ξέρω το μέλλον τι θα φέρει
Αλλά αν δεν ρισκάρεις δεν κερδίζεις
Γι' αυτό θα παίξω όλα τα χαρτιά μου
Μετά από τόσο καιρό
Ήσουν εσύ
Πάντα ήσουν εσύ
Έλεγα ψέματα στον εαυτό μου
Ότι μπορούσε να 'ναι κάποια άλλη
Αυτό το παιδί μέσα μου
Και ο άντρας που στέκεται εδώ
Ξέρουμε και οι δύο
Φαίνεται πως όλοι ξέρουν
Ότι ήσουν εσύ
Πάντα ήσουν εσύ
Έλεγα ψέματα στον εαυτό μου
Ότι μπορούσε να 'ναι κάποια άλλη
Πάντα ήσουν εσύ
Θα παίξεις τον ρόλο
Του παιδικού μου έρωτα;
Δεν το πιστεύω ότι είναι αλήθεια
Αλλά επιτέλους ξέρω τι να κάνω
Απ' τα βάθη της καρδιάς μου
Είμαι σίγουρος ότι είσαι εσύ
Μου μπήκε κάτι στο μάτι. Συγγνώμη.
Τι λες, λοιπόν, Μάγκι;
Θα με φιλήσεις τα μεσάνυχτα;
Φίλα τον!
Τζακ…
δεν το πιστεύω ότι τραγούδησες για μένα…
μπροστά σε τόσο κόσμο.
Και απέρριψες την πρόταση του Κρόφορντ.
Είσαι σίγουρος;
Ποτέ δεν ήμουν πιο σίγουρος για κάτι.
Δέκα, εννιά, οχτώ, εφτά,
έξι, πέντε, τέσσερα,
τρία, δύο, ένα!
Καλή χρονιά!
Καλή χρονιά, Στιβ.
-Πέρασε μέσα από ιστούς γι' αυτήν. -Τι;
Πέρασε μέσα από ιστούς γι' αυτήν!
Ούτε εγώ θέλω να κάνω εκπομπή χωρίς τον Τζακ.
Είμαστε καλύτεροι μαζί.
Έχεις δίκιο.
Καλωσορίσατε στην ομάδα.
Ξέρω ότι μόλις τα φτιάξαμε,
αλλά είσαι έτοιμη να γνωρίσεις την οικογένειά μου;
Περίμενα πώς και πώς να με ρωτήσεις.
ΕΝΑΝ ΧΡΟΝΟ ΜΕΤΑ
Σ' ευχαριστώ.
Για ποιο πράγμα;
Για τον καλύτερο χρόνο της ζωής μου. Όλα πάνε καλά.
Και είμαι με την κοπέλα μου κάθε μέρα.
Κι εγώ σ' ευχαριστώ,
γιατί νιώθω έτσι από τότε που γνωριστήκαμε.
Καλή μας επέτειο.
Τι είναι αυτό;
Είσαι όλο εκπλήξεις.
Θέλω να σιγουρευτώ ότι θα με φιλήσεις απόψε στο Μαγκνόλια.
Θεέ μου!
Το δαχτυλίδι της μαμάς.
Σ' αγαπώ, Μάργκαρετ Νάνσι Κουίν.
Θέλω να κάνουμε έλκηθρο μαζί για πάντα.
Θα με παντρευτείς;
Ναι!
Ναι, θα σε παντρευτώ!
Ναι.
Υποτιτλισμός: Γιώργος Μακράκης